Návrh ZMLUVY: **Uchádzač predloží tento záväzný návrh Rámcovej kúpnej zmluvy (doplnený o údaje IBA: 1. v hlavičke zmluvy – časť Kupujúceho 2. potvrdí pečiatkou a podpíše štatutárny orgán) v rámci svojej ponuky. Ak uchádzač splní stanovené podmienky účasti, bude vyzvaný na podpísanie Rámcovej kúpnej zmluvy v potrebnom počte rovnopisov.**

**Rámcová kúpna zmluva**

č. zmluvy kupujúceho

č. zmluvy predávajúceho

uzatvorená v zmysle ustanovení § 409 a nasledujúcich zákona č. 513/1991 Zb. Obchodný zákonník

(ďalej len „zmluva“)

**ZMLUVNÉ STRANY**

**PREDÁVAJÚCI:**Názov firmy:

Sídlo:

Spoločnosť registrovaná:

V zastúpení:

Kontaktná osoba pre komunikáciu s kupujúcim:

IČO:

IČ DPH:

Bankové spojenie:

Číslo účtu:

IBAN:

BIC:

Telefón:

Email:

Internetová adresa:

(ďalej len „predávajúci“)

A

**KUPUJÚCI:**

Názov firmy : **Dopravný podnik mesta Košice, akciová spoločnosť**

Sídlo: Bardejovská 6, 043 29 Košice  
V zastúpení: Ing. Roman Danko, predseda predstavenstva

Mgr. Marcel Čop, člen predstavenstva

Osoby zodpovedné za plnenie zmluvy:

IČO: 31 701 914

DIČ: 2020488206  
IČ DPH: SK2020488206  
Bankové spojenie: UniCredit Bank Czech Republic and Slovakia, a.s.

Číslo účtu: 6610186006/1111

IBAN : SK36 1111 0000 0066 1018 6006

BIC/SWIFT: UNCRSKBX

Zápis v OR: Okresný súd Košice I, odd. Sa, vložka č. 559/V

Telefón: ............................................................................

Email: ............................................................................

Internetová adresa: [www.dpmk.sk](http://www.dpmk.sk)

(ďalej len „kupujúci“)

(ďalej spolu len „Zmluvné strany“)

**Článok I.**

**Preambula zmluvy**

1.1 Zmluvné strany uzatvárajú túto zmluvu, ktorá je výsledkom obstarávania vyhláseného prostredníctvom Výzvy na predloženie cenovej ponuky prostredníctvom elektronického trhoviska IS JOSEPHINE, v zmysle platnej legislatívy.

1.2 Zmluvné strany sa zaväzujú postupovať pri realizácii tejto zmluvy v súlade so všeobecne záväznými právnymi predpismi platnými v Slovenskej republike a dobrými obchodnými mravmi.

**Článok II.**

**Predmet zmluvy**

2.1 Predmetom zmluvy je dodávka osobných ochranných pracovných prostriedkov – pracovného odevu, pracovnej obuvi a ochranných pracovných prostriedkov bližšie špecifikovaných v Prílohe č.1 a v Prílohe č. 2 tejto zmluvy. Požadované veľkosti a množstvá budú upresňované v jednotlivých čiastkových objednávkach.

2.2 Kupujúci sa nezaväzuje odobrať tovar v celom rozsahu podľa Prílohy č.1 tejto zmluvy a vyhradzuje si právo odobrať niektoré druhy tovarov vo väčšom a niektoré v menšom rozsahu, oproti rozpisu počtov jednotlivých položiek uvedených v predpokladanom súpise tovaru v Prílohe č. 1 tejto zmluvy.

2.3 Kupujúci si vyhradzuje právo objednať dodávku ochranných odevov atypických rozmerov – mimo bežných konfekčných veľkostí, t. j. upravených, resp. šitých na mieru.

2.4 Predávajúci zabezpečí na základe požiadavky od kupujúceho v prípade, ak nie je možné vzhľadom na telesné rozmery zamestnanca dodať vyhovujúcu veľkosť výrobku zo schváleného veľkostného sortimentu, vyhotovenie jednotlivých tovarov podľa ním nameraných konkrétnych telesných rozmerov zamestnanca.

2.5 Kupujúci si vyhradzuje právo objednať aj iný druh a počet tovaru ako je uvedené v Prílohe č. 1 a Prílohe č. 2 tejto zmluvy.

2.5.1 Pri navýšení počtu objednaných OOPP oproti pôvodne zazmluvneným množstvám, ostáva cena za jednotlivé druhy OOPP rovnaká v zmysle platnej verzie zmluvy.

2.5.2 Pri zmene druhu OOPP (rozšírenie o nové druhy OOPP), bude cena za jednotlivé nové druhy OOPP určená na základe platného cenníka predávajúceho, pokiaľ táto cena bude cenou obvyklou ako sú ceny obdobných položiek v danom čase na trhu. Predávajúci sa zaväzuje upraviť túto sumu smerom dole na základe výsledku rokovania o cene.

2.6 Predávajúci sa zaväzuje dodávať kupujúcemu tovar uvedený Prílohe č. 1 a Prílohe č. 2 tejto zmluvy včas a v kvalite požadovanej kupujúcim.

2.7 V prípade, že kupujúci zistí, že dodaný tovar nespĺňa parametre kvality uvedené v Prílohe č.2 tejto zmluvy, vyzve predávajúceho k bezodkladnej náprave a výmene tohto nekvalitného tovaru.

2.8 Ak predávajúci požadovanú nápravu a výmenu odmietne, kupujúci bude toto považovať za závažne porušenie zmluvných podmienok a je oprávnený od zmluvy odstúpiť.

**Článok III.**

**Miesto plnenia**

3.1. Miesto dodania predmetu zmluvy je: Dopravný podnik mesta Košice, akciová spoločnosť, Bardejovská 6, 043 29 Košice.

3.2. Plnenie bude prebiehať na základe čiastkových objednávok kupujúceho počas doby trvania zmluvy

3.3 Čiastkové plnenie – dodávka objednaného tovaru bude prebiehať do maximálne 30 dní odo dňa doručenia čiastkovej objednávky predávajúcemu.

**Článok IV.**

**Cena a platobné podmienky**

4.1 Cena dodaného tovaru bola stanovená na základe výsledku obstarávania a víťazná cenová ponuka tvorí ako Príloha č.1 neoddeliteľnú súčasť tejto zmluvy.

4.2 Cena za tovar dodávaný predávajúcim podľa Prílohy č.1 tejto zmluvy v sebe zahŕňa všetky náklady súvisiace s dodaním tovaru a aj náklady predávajúceho na dopravu a je konečná a nemenná počas celého obdobia, na ktoré je zmluva uzavretá. Fakturovaná cena je cena, za ktorú bude kupujúci predmet zmluvy odoberať od predávajúceho a ktorá bude predmetom zdaniteľného plnenia. Zmluvné strany sa zaväzujú upraviť túto cenu v prípade zmeny zákonnej sadzby DPH, a to o výšku tejto zmeny.

4.3 Kupujúci sa zaväzuje zaplatiť cenu odobratého predmetu zmluvy individuálne, vždy po každej dodávke bez predfaktúr a platieb vopred v lehote splatnosti faktúry dohodnutej na 45 dní odo dňa prevzatia dodávky.

4.4 Faktúra musí spĺňať náležitosti podľa platných právnych predpisov Slovenskej republiky. Ak faktúra nebude obsahovať všetky náležitosti podľa platných právnych predpisov a údaje podľa tejto zmluvy, kupujúci je oprávnený vrátiť faktúru predávajúcemu na prepracovanie. Vrátením faktúry na prepracovanie prestáva plynúť lehota jej splatnosti a nová lehota začína plynúť až dňom vystavenia opravenej faktúry.

4.6 Zmluvné strany sa dohodli, že každá zo zmluvných strán je oprávnená požiadať o zmenu kúpnej ceny, ak dôjde k zmene cien vstupov, ktoré majú podstatný vplyv na plnenie predmetu zmluvy v závislosti od Štatistickým úradom Slovenskej republiky oficiálne vyhlásenej miery ročnej inflácie. Skutočnosti, ktoré odôvodňujú zmenu ceny podľa tohto bodu zmluvy, musí v prípade návrhu na zmenu cien preukázať zmluvná strana, ktorá zmenu navrhuje. Každá zmena ceny bude predmetom písomného dodatku k zmluve.

**Článok V.**

**Sankcie a zodpovednosť**

5.1 Za každý deň omeškania platby faktúr zo strany kupujúceho je predávajúci oprávnený formou faktúry vyúčtovať úrok z omeškania vo výške 0,025 % sumy faktúry za každý deň omeškania po termíne splatnosti.

5.2 Za neplnenie povinností, resp. omeškanie dodania tovaru a služby zo strany predávajúceho je kupujúci oprávnený formou faktúry vyúčtovať zmluvnú pokutu vo výške 0,025 % sumy z ceny nedodaného predmetu dohody za každý deň omeškania.

5.3 V prípade, že predávajúci nevybaví uplatnenú reklamáciu v dohodnutej dobe 30 dní, zaplatí kupujúcemu zmluvnú pokutu vo výške 33,00 € (Tridsaťtri) za každý deň omeškania.

5.4 Predávajúci nesie plnú zodpovednosť za škody vzniknuté kupujúcemu v dôsledku nesplnenia dohodnutých zmluvných podmienok.

**Článok VI.**

**Trvanie zmluvy**

6.1 Zmluva sa uzatvára na dobu 48 mesiacov odo dňa nadobudnutia účinnosti zmluvy.

6.2 Táto zmluva zaniká uplynutím doby plnenia, odstúpením od zmluvy, výpoveďou, alebo alebo dosiahnutím limitu pre nadlimitnú zákazku v zmysle platnej legislatívy.

6.3 Zmluvu môže vypovedať každá zo zmluvných strán bez udania dôvodu. Výpovedná lehota je 1(jeden) mesiac. Výpovedná lehota začne plynúť prvým dňom mesiaca nasledujúceho po doručení písomnej výpovede druhej zmluvnej strane.

6.4 V prípade závažného porušenia ktoréhokoľvek zo zmluvných ustanovení, môže ktorákoľvek zo strán odstúpiť od zmluvy. Účinky odstúpenia od zmluvy nastanú od prvého dňa nasledujúceho mesiaca po doručení oznámenia o odstúpení.

6.5 Zmluva nadobúda platnosť dňom podpisu obidvoch zmluvných strán a účinnosť dňom nasledujúcim po dni jej zverejnenia podľa príslušných právnych predpisov

**Článok VII**

**Záruky a zodpovednosť**

7.1 Predávajúci zodpovedá za riadne a včasné plnenie záväzkov, vyplývajúcich z tejto zmluvy

7.2 Prípadné zjavné nedostatky zistiteľné pri fyzickom preberaní, ale aj skryté, zistené pri používaní predmetu zmluvy, budú kupujúcim písomne reklamované do troch pracovných dní odo dňa zistenia konkrétneho nedostatku. V prípade oprávnenej reklamácie je predávajúci povinný na svoje náklady bezodkladne, v čo najkratšom možnom čase, avšak najneskôr do 30 dní od písomného nahlásenia reklamácie, reklamovaný predmet zmluvy vymeniť, ak sa písomne nedohodne s kupujúcim inak

**Článok VIII.**

**Vyššia moc**

8.1 Predávajúci nezodpovedá za to, že predmet zmluvy nie je dodaný včas a podľa objednávky z dôvodov zapríčinených vyššou mocou (napr. živelných udalostí, požiarov, záplav, búrok, štrajkov, pracovnoprávnych sporov, občianskych nepokojov, zákazov alebo dovozných obmedzení, porušení obchodu alebo akejkoľvek inej udalosti, ktorá je úplne mimo jeho kontrolu). O následkoch vyššej moci je predávajúci povinný písomne informovať kupujúceho najneskôr do 10 dní od vzniku okolnosti vyššej moci, inak bude mať kupujúci voči predávajúcemu nárok na uplatnenie zmluvnej pokuty podľa čl. V. tejto zmluvy.

**Článok IX.**

**Ostatné a záverečné ustanovenia**

9.1 Technické charakteristiky predmetu zmluvy a iné podrobnosti sú uvedené v Prílohe č. 2 tejto zmluvy.

9.2 Táto zmluva a práva účastníkov tejto zmluvy sa riadia ustanoveniami Obchodného zákonníka a zákonov Slovenskej republiky. Prípadné rozpory budú riešiť zmluvné strany predovšetkým rokovaním o vzájomnej dohode. V prípade, že k dohode nedospejú, je pre riešenie sporu kompetentný súd príslušný podľa sídla kupujúceho.

9.3 Zmluvu je možné meniť iba písomne po vzájomnej dohode oboch zmluvných strán. Ak niektorá zo strán vystaví návrh dodatku, zaväzuje sa druhá strana k vyjadreniu najneskôr do 15 dní od doručenia tohto návrhu.

9.4 Táto zmluva je vyhotovená v štyroch exemplároch. Kupujúci obdrží dva exempláre zmluvy a predávajúci dva exempláre zmluvy s hodnotou originálu.

9.5 V súlade s Nariadením Európskeho parlamentu a Rady (EÚ) 2016/679 a zákonom č.18/2018 Z.z. o ochrane osobných údajov v znení neskorších predpisov, kupujúci spracúva osobné údaje predávajúceho, najmä za účelom uzatvorenia a riadneho plnenia tejto zmluvy. Poskytnutie požadovaných osobných údajov je zákonnou a /alebo zmluvnou požiadavkou a v prípade ich neposkytnutia nemôže byť táto zmluva uzatvorená.

Bližšie informácie o spracúvaní osobných údajov sú upravené v pravidlách ochrany osobných údajov, aktuálna verzia je zverejnená na webovom sídle kupujúceho www.dpmk.sk v sekcii Ochrana osobných údajov.

9.6 Zmluvné strany vyhlasujú, že táto zmluva bola uzavretá ako prejav ich slobodnej vôle, určite, vážne, zrozumiteľne a na znak súhlasu s jej obsahom ju podpisujú.

V  , dňa V Košiciach, dňa

Predávajúci: Kupujúci :

................................................ ..........................................................

Meno, priezvisko štatutára Ing. Roman Danko

podpis predseda predstavenstva

.......................................................... Mgr. Marcel Čop

člen predstavenstva

Prílohy:

1. Príloha č. 1 – Vlastný návrh plnenia
2. Príloha č. 2 – Opis predmetu zákazky